**Mór Városi Önkormányzat Képviselő-testületének**

**59/2020. (II.19.) határozata**

**víziközművekkel kapcsolatos értékbecslés ajánlatkérési eljárása lezárásáról**

1. Mór Városi Önkormányzat Képviselő-testülete támogatja a vállalkozási szerződés megkötését a
* I/30. **Mór-Felsődobos** ivóvízszolgáltató rendszer-V (12-18485-2-001-00-10) értékbecslésének elkészítésére vonatkozóan a Karanta Audit Zrt-vel (1033 Budapest, Reviczky ezredes u. 2.) 50.000 Ft + ÁFA, azaz **bruttó 63.500 Ft** vállalkozói díj kikötése mellett;
* I/83. **Mór város szennyvízelvezetés** és tisztítás-SZV (21-18485-1-001-00-04) víziközmű rendszer értékbecslésének elkészítésére vonatkozóan a Karanta Audit Zrt-vel (1033 Budapest, Reviczky ezredes u. 2.) 620.000 Ft + ÁFA, azaz **bruttó 787.400 Ft** vállalkozói díj kikötése mellett
1. Az Önkormányzat az I/30. Mór-Felsődobos ivóvízszolgáltató rendszer-V (12-18485-2-001-00-10), valamint az I/83. Mór város szennyvízelvezetés és tisztítás-SZV (21-18485-1-001-00-04) víziközművek vagyonértékelésére a 2020. évi költségvetésben 63.500 + 787.400 = 850.900 Ft forrást biztosít.
2. A Képviselő-testület felhatalmazza a polgármestert az értékbecslések elkészítésére vonatkozó vállalkozási szerződések aláírására.

Határidő: 2020.03.06.

Felelős: jegyző(Városfejlesztési és -üzemeltetési Iroda)

 Fenyves Péter Dr. Kovács Zoltán

 polgármester jegyző